OSNOVNA ŠKOLA JAGODE TRUHELKE OSIJEK

OSIJEK, Crkvena ulica 23

KLASA: 011-03/24-03/01

URBROJ: 2158-117-01/01-24-1

Osijek, 2. siječnja 2024. godine

Na temelju članka 104. Statuta Osnovne škole Jagode Truhelke Osijek, a u svezi odredaba Zakona o fiskalnoj odgovornosti (Narodne novine ,broj 111/18. i 83/23.) ravnatelj škole donosi:

**PRAVILA O STJECANJU I NAČINU KORIŠTENJA VLASTITIH PRIHODA**

Članak 1.

Ovim Pravilima o stjecanju i načinu korištenja vlastitih prihoda (u daljnjem tekstu Pravila) podrobnije se uređuju proceduralna pitanja u pogledu ostvarivanja i raspolaganja vlastitim prihodima.

Članak 2.

Vlastitim prihodima smatraju se prihodi koje škola ostvari od obavljanja poslova na tržištu i tržišnim uvjetima, a koji se ne financiraju ni iz jednog nivoa proračuna.

Škola može ostvariti vlastite prihode od:

- najma školskog prostora (dvorana za tjelesno-zdravstvenu kulturu,

učionice, unutarnjeg prostora (holovi, blagovaonica i dr.)

- donacije

- prikupljanja starog papira

- najma stana

- otkupa stana

Članak 3.

Školski prostor iz članka 2., stavka 2. ovih Pravila može se iznajmiti zainteresiranim

građanima, udrugama, ustanovama, klubovima i dr. pravnim osobama (u daljnjem tekstu korisnik) za održavanje sastanaka, predavanja, rekreacije i sl., ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom škole.

Članak 4.

S korisnikom ravnatelj Škole sklapa Ugovor o najmu školskog prostora u kojem se pobliže uređuju uvjeti najma (vrijeme trajanja, termini korištenja, korištenje opreme, cijena najma i sl.)

Cijena najma dvorane za tjelesno-zdravstvenu kulturu je 25,00 eura po satu korištenja, a za udruge 20,00 eura po satu.

Cijena najma školske učionice je 10,00 eura po satu korištenja,

Cijena najma unutarnjeg prostora (holovi, blagovaona i dr) je 10,00 eura po satu korištenja.

Članak 5.

Evidencija o sklopljenim ugovorima o najmu vodi se u tajništvu škole, a nadzor i naplatu vlastitih prihoda vodi računovodstvo škole, a prema posebnoj proceduri praćenja i naplate prihoda i primitaka škole.

Članak 6.

Sredstva iz članka 3. ovih Pravila koristit će se za podmirenje materijalnih troškova poslovanja Škole, uređenje učeničkih i uredskih prostora, dnevnica za službena putovanja, kupovinu opreme i sitnog inventara te sufinanciranja izvanučioničke nastave i sl. za učenike škole u potrebi.

Članak 7.

Škola može primiti donaciju u novcu i koristit će ju za namjene za koje je dana, odnosno za namjene koje je odredio donator, osim ako donacija nije u suprotnosti s obrazovnom i odgojnom funkcijom škole.

U slučaju da je donacija u suprotnosti s obrazovnom i odgojnom funkcijom škole, ravnatelj će izvršiti povrat primljenih sredstava.

Članak 8.

U slučaju da donator nije odredio namjenu doniranih sredstava ista će se koristiti u svrhu utvrđenu člankom 6. ovih Pravila.

Članak 9.

Škola može primiti dar u naravi, ako se može koristiti u obrazovnoj i odgojnoj funkciji škole.

Stvarna ili procijenjena vrijednost primljenog dara dostavlja se u računovodstvo škole radi daljnjeg postupanja sukladno odredbama o popisu imovine i obveza (inventuri).

Članak 10.

Škola tijekom školske godine, zajedno s učenicima, provodi akcije prikupljanja starog papira koji se predaje Otkupljivču.

Otkupljivač izdaje primku o prikupljenoj količini starog papira, a škola temeljem primke ispostavlja račun.

Članak 11.

Sredstva iz članka 10. ovih Pravila koristit će se u pravilu za podmirenje materijalnih troškova poslovanja Škole i sufinanciranja izvanučioničke nastave za učenike u potrebi.

Članak 12.

Ova Pravila objavit će se na oglasnoj ploči i web stranici Škole, a stupaju na snagu danom donošenja.

RAVNATELJ

Franjo Vukelić, prof.